
H O T Ă R Â R E  Nr.81
din data de 11 august 2021
Privind aprobarea dobândirii, de către Comuna Biharia, a terenului intravilan, identificat cu nr. cad. 58096 înscris în CF nr.58096 Biharia, situat în Comuna Biharia, sat. Cauaceu nr.95K, în suprafață de 38 mp, ce face obiectul Declarației de renunțare la dreptul de proprietate de către K.I.D.

Având în vedere Referatul de aprobare nr.2816/04.08.2021 prezentat de primarul comunei Biharia, în calitate de inițiator, precum şi Raportul de specialitate nr.2817/04.08.2021 întocmit de aparatul de specialitate al primarului comunei Biharia, cu privire la aprobarea dobândirii, de către Comuna Biharia, a terenului intravilan, identificat cu nr. cad. 58096 înscris în CF nr.58096 Biharia, situat în Comuna Biharia, sat. Cauaceu nr.95K, în suprafață de 38 mp, ce face obiectul declarației de renunțare la dreptul de proprietate de către K.I.D., reprezentând teren pentru drum,


Ţinând cont de Declarația de renunțare la dreptul de proprietate, autentificată sub nr.531/28.06.2021 la Biroul Individual Notarial Moș Gheorghe, prin care proprietarul tabular al imobilului teren intravilan identificat mai sus, declară că, renunță la întreg dreptul de proprietate asupra acestuia,   

Luând în considerare cererea numitului K.I.D., înregistrată la Comuna Biharia sub nr. 2668/28.07.2021, prin care informează Consiliul Local al comunei Biharia despre renunțarea la dreptul de proprietate asupra terenului în suprafață de 38 mp, identificat cu nr. cad.58096 înscris în CF nr.58096 Biharia, situat în Comuna Biharia, sat. Cauaceu nr.95K, teren cu destinația drum public,

Ținând seama de avizul comisiilor de specialitate ale Consiliului Local al comunei Biharia,

 Având în vedere prevederile art. 24, alin (3) şi art. 27, alin. (1) din Legea nr. 7/1996 privind cadastrul şi publicitatea imobiliară, actualizată, cu modificările și completările ulterioare,

 Luând în considerare prevederile atr. 4, şi art. 5 alin. (1) din Legea 18/1991 privind fondul funciar, cu modificările și completările ulterioare,

Ţinând cont de prevederile art.562 alin.(2), art. 861 alin. (1) și alin. (2), precum și art.889 din Legea nr. 287/2009 privind Codul Civil, cu modificările și completările ulterioare,

În temeiul art.129 alin.(2) lit.c),  art.139 alin.(2) și art.196 alin. (1) lit.a) din O.U.G. nr.57/2019 privind Codul administrativ, cu modificările și completările ulterioare,
Cu 10 voturi “pentru”, __-___ “împotrivă”, _-____ “abţinere” ale consilierilor locali din numărul total de 13 consilieri locali în funcţie,    
 CONSILIUL  LOCAL  AL  COMUNEI  BIHARIA

ADOPTĂ PREZENTA HOTĂRÂRE :

Art.1. Se aprobă dobândirea de către Comuna Biharia, a terenului intravilan, identificat cu nr. cad. 58096 înscris în CF nr.58096 Biharia, situat în Comuna Biharia, sat. Cauaceu nr.95K, în suprafață de 38 mp, ce face obiectul Declarației de renunțare la dreptul de proprietate de către K.I.D., reprezentând teren pentru drum public.
Art.2. Se aprobă înscrierea imobilului identificat la art.1 din prezenta hotărâre, în domeniul public al Comunei Biharia, cu destinația drum public.

Art.3. Inventarul bunurilor care aparțin domeniului public al comunei Biharia se va completa in mod corespunzător.   

Art.4. Cu ducerea la îndeplinire a prezentei hotărâri se încredinţează primarul comunei Biharia.

Art.5. Prezenta hotărâre se comunică cu:

· Instituţia Prefectului – Judeţul Bihor

· Primarul comunei Biharia

· Oficiul de Cadastru şi Publicitate Imobiliară

